Audi se vlagskip beïndrukFoto: Verskaf Audi het ŉ wyle terug die Q8 aan ons bekendgestel. Daar was aanvanklik slegs die 55 TFSI-petrolweergawe beskikbaar. Ons het nou ŉ beurt gehad met die 45 TDI-weergawe, en dít sou nou my keuse van enjin wees indien ek in die mark was vir só ŉ voertuig. Die Q8 is die vyfsitplek-koepee-gestileerde weergawe van die groter Q7. Ek persoonlik dink die groter Q7 met sewe sitplekke is ŉ meer veelsydige voertuig, maar ŉ groot gedeelte van die mark plaas stilering bó nut. Die Q8 het ŉ pragtige binneruim met luukshede in oorvloed. Die Q8 het Audi se nuwe raakskerms en inligtingstelsels aan die mark bekendgestel. Ek neem aan ŉ mens sal dit wel gewoond raak, maar vir my is al die raakskerms effens irriterend. Foto: Verskaf Ek verkies fisieke knoppies vir goed want dan bou ŉ mens spier-geheue en kan jy naderhand die funksies bewerk sonder om daarvoor te kyk. ŉ Magdom funksionaliteit sowel as veiligheidstelsels hou alles in die Audi veilig en gemaklik. Die enjin in die 45 TDI is ŉ 3.0 V6-turbodieselenjin. Hy bied 183 kW en 600 Nm. Van 0 – 100 km/h neem 7 sekondes en dié 2.2 ton-buks sal aanhou draf tot 220 km/h. Heel indrukwekkend. Audi maak aanspraak op ŉ gemiddelde brandstofverbruiksyfer van 7,8 ℓ/ 100 km – heel moontlik op die oop pad, dink ek. Foto: Verskaf Waar die 45 TDI vir my uitblink is die gevoel wat ŉ V6-diesel bied. Dit bied ŉ redelike aangename enjingeluid, en ŉ golf wringkrag wat moeiteloos die Q8 na die horison laat skuif. Die petrolweergawe moet ŉ mens heelwat harder ry om dieselfde gevoel te kry, en dan is hy baie swaarder op brandstof. Op die pad is die Q8 uiters gemaklik. Die lugvering stryk die meeste van die ongelykhede in die pad plat. Die opsionele 22”-wiele kan dan en wan effe groot en lomp voel – soos naellope te probeer doen in reënstewels. Dit is heel maklik om die Q8 op te som. Dit sit in ŉ verskriklike mededingende segment van die mark, met ŉ klomp opsies. Die Q8 is mooier as die meeste van die ander vir my, en sy binneruim pragtig aanmekaar gesit. Hier gaan dit doodeenvoudig oor smaak en voorkeur gaan. Die reeks lyk só: Die reeks word gedek deur ŉ 1 jaar/onbeperkte km-waarborg en 5 jaar/100 000 km- omvattende instandhoudingsplan. Die kompetisie lyk só: 5 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan 3 jaar/100 000 km- omvattende instandhoudingsplan 5 jaar/ 100 000 km omvattende instandhoudingsplan